Organization: University of Illinois at Chicago
Date: Wed, 27 Jan 1993 19:40:00 CST
From: <U15231@uicvm.uic.edu>
Newsgroups: soc.culture.bosna-herzgvna,soc.culture.croatia
Subject:    Od "Hrvatskog cvijeca" do "agenata KOS-a" i "fundamentalista"



Tekst Dzevata Omeragica:

------------------------------------------------------------------------

Subject: Kako smo postali od "hrvatskog cvijeca" nacija "agenata KOS-a i
	 islamskih fudamentalista" ?

Par komentara na pismo Zeljka Jericevica, povodom navodne pro-srpske
provokacije, teksta objavljenog u listu "Bosnjak".

Siguran sam da ce se gospoda Aralica i Besim Velic znati odbraniti, i
uvjeren sam da im ne treba nasa pomoc. Ja cu se pokusati osvrnuti na
neke druge aspekte pisma.

Naime, tema pisma su tzv. hrvatsko-muslimanski odnosi. Ja bih ih radje
nazvao hrvatsko-bosnjacki odnosi, jer prethodna fraza nama zvuci dosta
rogobatno. Recimo kao vama "bosnjacko-katolicki odnosi".

Koliko god to vama smetalo, morate priznati da su uobicajeni epiteti za
muslimane-Bosnjake (ili ako vam se bas vise svidja, Muslimane) oni navedeni
u clanku prenesenom iz "Bosnjaka". To je, nazalost, Zeljko Jericevic i potvrdio
u prvom dijelu testa citatom onog poznatog "Ubise nas cetnici, majku im
ustasku" - sto bi valjda trebala biti polu-sala (koja previse mirise-smrdi
na BG). Da li to treba da znaci da se samo takvim muslimanima priznaje
identitet?  Iz odnosa prema Bosni i "vidjenijim" Bosnjacima u ZG tisku,
a i misljenju jednog dijela brace Hrvata, ispada da jeste.
Ja ne pamtim niti jedan pozitivan  komentar o bilo kome. Uglavnom,
bosanski muslimani su evropski orjentisani u 90% slucajeva.
Ali, kad se dodje do istaknutih pojedinaca, svi ispadose "KOS-ovci" i
"fundamentalisti". Pocev od Fikreta Abdica, Ejupa Ganica, pa do toga da
regularnu Armiju BiH vode ratni zlocinci iz Hrvatske. O predsjedniku
Izetbegovicu i da ne govorimo. Kako to da vam niko nije dobar?

Jednom je prilikom Stipe Suvar rekao da nova hrvatska vlast ima vise
partijskog (zna se koje partije) staza nego ona stara. Jedini politicar
bivse SFRJ koji nikad nije sjedio ni u kakvom CK-ju je BH predsjednik.
Sto se tice oficira bivse JNA, mislim da se rang i funkcije oficira Bosnjaka
i Hrvata ne daju porediti. Nisam siguran, ali mislim da je Sefer Halilovic
bio samo potpukovnik, maksimalno pukovnik. Dozvolite da i ti ljudi
imaju ponosa i dostojanstva, i da mogu biti patrioti Bosne i Hercegovine.
Na isto nacin na koji su visoki casnici hrvatske vojske, iako su bili u
JNA na puno visim funkcijama, prije svega hrvatski patrioti.

Uglavnom, svi zale jadni muslimanski narod koji nema ko da vodi. Mozda
trebamo otici na Grude ili Kiseljak na konsultacije i ubrzani kurs kod
prvog pravog Hrvata, jer oni nasi gradski - sarajevski nisu pravi.
Nemojte nas navoditi na zakljucak da je nasa velika tragedija to sto
smo vjerovali da smo mozemo biti jednaki drzavotvornim SHS narodima, tj.
da cete nas vi ikada prihvatiti kao sebi ravne. Za svoje zablude sada placamo
neocekivano i uzasno visoku cijenu. Puno visu od Hrvatske. Dozvolite nam
da te rane ipak najvise bole nas.

Mi ne bi trebali graditi svoje stavove i identitet? Dobili smo (podvaljeno
nam je) famozno "M", i to nam je dosta, jer ako budemo trazili vise i
to ce nam se oduzeti. Isto tako znate, da su simboli bosanske drzavnosti
45 godina bili jedan dimnjak (grb) i jedna crvena krpa, sa francuskom
zastavom ukrasenom petokrakom u cosku (zastava). Ucinjeno je sve da se
Bosni i Hercegovini eliminise identitet. Ustvari, dovedeni smo u
situaciju da u svakoj prilici nacionalnog izjasnjavanja, objasnjavamo
nacin formiranja nacija na prostoru ex-SFRJ, pravdajuci se.

Svaki ce vam sabacki kospicar znati "superiorno" razjasniti da Muslimani
nisu nacija, i da je Bosna izmisljotina. Stvorili su i "znanstvenu"
teoriju, po kojoj su svi muslimani sa prezimenom na "ic" Srbi, a bez
"ic" Hrvati. Hrvati su na te gluposti nudili spas u stilu "Vi ste nasi",
a dokaz za to je onaj polumjesec na jednom od vrhova sahovnice.

Bosanski muslimani, a i dobar dio katolika i manji pravoslavaca smatra Bosnu
i Hercegovinu svojom jedinom domovinom. To je realnost koju je prihvatio
cijeli svijet priznajuci Bosnu i Hercegovinu kao suverenu drzavu. Umjesto
da podrzava suverenost i cjelovitost Bosne i Hercegovine i razvijanje
samosvijesti Bosnjaka, ZG "krema" je jos jednom izigrana od strane BG
lazova i falsifikatora. Nasi "prirodni saveznici" cak mijenjaju ime nase
drzave u Herceg-Bosna. Prema generalnoj a posebno kadrovskoj politici, cini
mi se da to "Herceg" ispred imena prije pristaje Hrvatskoj. Naravno, nama ne
pada na pamet da nase saveznike na takav nacin vrijedjamo.

Prihvacena je igra podjele Bosne puna podvala. Dobro znate da su oni u tome
(podvalama) nenadmasni i da ce vas (a pogotovu nas) nasamariti ako se nastavi
na ovakav nacin. Zapamtite rijeci akademika Brozovica, izrecenih u Sarajevu
1990, da je Hrvatska bez Bosne suha kifla, a Bosna bez Hrvatske zatvorena
konzerva.

Naopaka politika i cudne ambicije pojedinaca, je dovela da se jedan dio
muslimana i katolika Bosne i Hercegovine, koji NIKAD U POVIJESTI NISU
RATOVALI, sada vrlo zdusno i zestoko krvi. Za to nije mogla biti kriva
samo jedna strana. Mislim da je svakom normalnom i dobronamjernom covjeku
jasno ko iz toga izvlaci korist.

Zao mi je sto vodimo diskusiju na ovakav nacin. Ovim samo dajemo povoda
kreaturama bolesnog uma, poput G.Kovacevica, M.Stojanovica i slicnih
cetnickih spodoba na SCBH da likuju.

Dzevat Omeragic


PS.  Usput, sto se tice paljana, onaj njihov "s obrvama", sto je bio
     predsjednik BH parlamenta, rece neki dan, "Sad fino cekamo i posmatramo
     kako Hrvati obavljaju svoj posao za nas!".

-------------------------------------------------------------------------

Newsgroups: soc.culture.bosna-herzgvna